# Joël Smets

Joël Smets (Mol, 6 d'abril de 1969) és un ex-pilot de motocròs flamenc, guanyador de cinc Campionats del Món en la categoria de 500cc (una d'elles en la de 650 cc, després anomenada MX3). També formà part de l'equip belga guanyador del Motocross des Nations els anys 1995, 1997 i 2003.
Amb les seves 57 victòries en Gran Premi, Smets ocupa la quarta plaça a la llista de guanyadors de tots els temps.

## Trajectòria esportiva

Anomenat The Flemish Lion ("El Lleó Flamenc") durant la seva carrera, Smets deu el seu nom a Joël Robert, el pilot preferit dels seus pares. No va començar a competir fins que no feu els 17 anys, i relativament aviat va debutar a l'escena internacional. El 1993 Smets guanyà el Gran Premi d'Alemanya i acabà la temporada del Campionat del Món de 500 cc en tercera plaça. Un any després, pilotant la Vertemati, guanyà dos Grans Premis i repetí el tercer lloc final. El 1995, com a oficial de Husaberg, assolí el seu primer títol mundial en la categoria dels 500 cc tot succeint el nord-americà Trampas Parker. La lluita entre Parker i Smets fou molt dura i es decidí en favor del belga al darrer Gran Premi de la temporada, a Alemanya.
Tot i perdre el títol la temporada de 1996 en favor del neozelandès Shayne King, Smets el recuperà el 1997. Seguí la seva ratxa de títols en 500 cc el 1998 amb Husaberg i el 2000 pilotant una KTM. El 2003 va competir contra el seu compatriota Stefan Everts i el francès Mickael Pichon en la nova categoria Motocross GP creada per la FIM aquell any, en què es redissenyaren les tres categories existents (125, 250 i 500 cc) esdevenint 125cc, Motocross GP, i 650cc (a partir del 2004: MX2, MX1 i MX3, respectivament). Smets aconseguí amb la KTM la segona plaça final darrere Everts, en una emocionant temporada. Aquell any Smets competí també en la categoria 650cc, després anomenada MX3, guanyant-ne el títol mundial i aconseguint la seva 57a victòria en Gran Premi.
De cara al 2004 va fitxar per Suzuki, amb la mala sort de patir una seriosa lesió a la primera cursa de la temporada, la Mantova International, perdent tota opció a revalidar el títol. La temporada del 2005, mancat encara de plena forma, no pogué batre Everts a la pista. Sí que guanyà alguna cursa, però no assolí cap victòria en Gran Premi. La seva temporada acabà sobtadament al circuit de Gaildorf, Alemanya, quan es lesionà el genoll. Despatxat per Suzuki, a mitjan temporada Smets anuncià la seva retirada dels Grans Premis.

### Retirada

A començaments de la temporada del 2006 Smets signà amb MTM Suzuki per a competir en curses internacionals i en el Campionat de Bèlgica. Després d'això, Smets es retirà de la competició internacional i nacional definitivament.
A començaments del 2007 Smets dirigia un petit equip de curses, passant a mitjana temporada a BMW per tal de treballar en el desenvolupament del seu nou model d'enduro de 450 cc, per la qual cosa prengué part en algunes proves del Campionat del Món d'enduro.

## Palmarès internacional

| Any | Motocicleta | Campionat del Món | Campionat del Món | MXDN |
| Any | Motocicleta | 500cc | 250cc | MXDN |
| 1992 | Honda | 4t | - | |
| 1993 | Husaberg | 3r | - | |
| 1994 | Vertemati | 3r | - | |
| 1995 | Husaberg | 1r | - | 1r |
| 1996 | Husaberg | 2n | - | |
| 1997 | Husaberg | 1r | - | 1r |
| 1998 | Husaberg | 1r | - | |
| 1999 | Husaberg | 3r | - | |
| 2000 | KTM | 1r | - | |
| 2001 | KTM | 2n | - | |
| 2002 | KTM | 2n | - | |
| | | 650cc | Mx GP | |
| 2003 | KTM | 1r | 2n | 1r |
| | | MX3 | MX1 | |
| 2004 | Suzuki | - | - * | |
| 2005 | Suzuki | - | 6è * | |
| Total títols | Total títols | 5 | 0 | 3 |

### Notes

* ↑ La classificació consignada a MXDN fa referència a la posició final obtinguda per l'equip estatal
* ↑ S'assenyalen amb * les temporades en què es lesionà

## Referències

* 1 2 «Profile - Joel Smets» (en anglès). bestsports.com.br. [Consulta: 28 juny 2010].

## Enllaços externs

* Vídeo sobre Joël Smets al Gelderlandenduro (anglès)
Campions del Món de MX3$^1$ :
1952 - Leloup
1953 - Mingels
1954 - Mingels
1955 - Draper
1956 - Archer
1957 - Nilsson
1958 - Baeten
1959 - Lundin
1960 - Nilsson
1961 - Lundin
1962 - Tibblin
1963 - Tibblin
1964 - Smith
1965 - Smith
1966 - Friedrichs
1967 - Friedrichs
1968 - Friedrichs
1969 - Åberg
1970 - Åberg
1971 - De Coster
1972 - De Coster
1973 - De Coster
1974 - Mikkola
1975 - De Coster
1976 - De Coster
1977 - Mikkola
1978 - Mikkola
1979 - Noyce
1980 - Malherbe
1981 - Malherbe
1982 - Lackey
1983 - Carlqvist
1984 - Malherbe
1985 - Thorpe
1986 - Thorpe
1987 - Jobé
1988 - Geboers
1989 - Thorpe
1990 - Geboers
1991 - Jobé
1992 - Jobé
1993 - Martens
1994 - Hansson
1995 - Smets
1996 - King
1997 - Smets
1998 - Smets
1999 - Bartolini
2000 - Smets
2001 - Everts
2002 - Everts
2003 - Smets
2004 - Demaria
2005 - Breugelmans
2006 - Demaria
2007 - Demaria
2008 - Breugelmans
2009 - Renet
2010 - Campano
2011 - Bill
2012 - Walkner
2013 - Gerčar :
$^1$Del 1957 al 2002, era el Campionat del Món de Motocròs 500cc, 650cc el 2003 i MX3 d'ençà del 2004 (en cursiva, els Campionats d'Europa previs al mundial). :